ท่าอากาศยานสุวรรณภูมิ ยังคงเข้มงวด ตรวจคัดกรองเที่ยวบินและผู้โดยสารมาใช้บริการอย่างเข้มงวด
ท่าอากาศยานสุวรรณภูมิ ยังคงเข้มงวด ตรวจคัดกรองเที่ยวบินและผู้โดยสารมาใช้บริการอย่างเข้มงวด นายกิตติพงศ์ กิตติขจร รองผู้อำนวยการท่าอากาศยานสุวรรณภูมิ บริษัท ท่าอากาศยานไทย จำกัด (มหาชน) เปิดเผยถึงผลการคัดกรองผู้โดยสารตามมาตรการป้องกันการแพร่ระบาดของโรค COVID–19 ภายใต้ศูนย์ปฏิบัติการภาวะฉุกเฉินท่าอากาศยานสุวรรณภูมิ หรือ EOC (COVID-19 (EMERGENCY OPERATION CENTER : ) ว่า เมื่อวันที่ 26 มีนาคมที่ผ่านมา ในช่วงเวลา เวลา 00.00 น. - 23.59 น.มีเที่ยวบินมาใช้บริการที่ท่าอากาศยานสุวรรณภูมิทั้งสิ้น 319 เที่ยวบิน แบ่งเป็นเที่ยวบินระหว่างประเทศ จำนวน 165 เที่ยวบิน ขาออกจำนวน 83 เที่ยวบิน ขาเข้าจำนวน 82 เที่ยวบิน และเที่ยวบินภายในประเทศ จำนวน 154 เที่ยวบิน ขาออกจำนวน 77 เที่ยวบิน ขาเข้าจำนวน 77 เที่ยวบิน สรุปจำนวนผู้โดยสารที่เดินทางผ่านเข้า - ออก ทั้งสิ้น 21,048 คน แบ่งเป็นผู้โดยสารระหว่างประเทศ จำนวน 13,443 คน และผู้โดยสารภายในประเทศ จำนวน 7,605 คน เมื่อเปรียบเทียบตัวเลขเที่ยวบินและผู้โดยสารจากช่วงเดียวกันของปีที่แล้ว พบว่ามีจำนวนเที่ยวบินลดลงร้อยละ 69.8 และจำนวนผู้โดยสารลดลงร้อยละ 87.3อย่างไรก็ตาม ด่านควบคุมโรคติดต่อระหว่างประเทศท่าอาศยานสุวรรณภูมิ ยังคงความเข้มงวดดำเนินการคัดกรองผู้โดยสารขาเข้าระหว่างประเทศ จำนวนทั้งสิ้น 1,817 คน พบผู้โดยสารเข้าเกณฑ์ตรวจหาโรคโควิด-19 หรือ PUI จำนวน 1 คน นำตัวส่งโรงพยาบาลเรียบร้อยแล้ว ทั้งนี้มีการตรวจคัดกรองผู้โดยสารคนไทยที่เข้าร่วมการประกอบพิธีทางศาสนาจากประเทศอินโดนีเซีย จำนวน 18 คน โดยแนะนำให้กักตัวอยู่ที่บ้าน หรือ Home Quarantine เป็นเวลา 14 วัน และมีการเก็บตัวอย่างผู้โดยสารต่างชาติที่มาจากประเทศที่จัดเป็นพื้นที่เสี่ยงและมีประวัติเสี่ยงสัมผัสเชื้อส่งตรวจ 1 คน อยู่ระหว่างรอผลตรวจจาก Labอย่างไรก็ตาม ในวันที่ 26 มีนาคม 2563 มีเที่ยวบินที่มาจากประเทศเกาหลี จำนวน 2 เที่ยวบิน จากสายการบิน KOREAN AIRLINES มีจำนวนผู้โดยสารทั้งสิ้น 120 คน โดยเป็นผู้โดยสารคนไทยจำนวน 98 คน ซึ่งในจำนวนนี้มีผู้โดยสารที่เป็นแรงงานไทยที่เดินทางมาจากประเทศเกาหลี ที่มีวีซ่าการเดินทางหมดอายุ หรือ Overstay จำนวน 50 คน และตรวจไม่พบผู้โดยสารที่เข้าเกณฑ์ PUI